 **Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Neamţ** |

**Decizia de respingere a solicitării acordului de mediu**

**Nr. 6715 din 17.10.2016**

Ca urmare a solicitării depuse de **Direcţia Silvică Harghita** cu sediul în Municipiul Miercurea Ciuc, str. Marton Aron, nr. 78, judeţul Harghita, pentru proiectul „ **Lucrări de construire: refacere şi reabilitare drum auto forestier Prisecani ”** propus a fi amplasat comuna Grinţieş - extravilan, judeţul Neamţ, înregistrată la Agenţia pentru Protecţia Mediului Neamţ cu nr. 6715 din data de 06.09.2016,

* în urma verificării amplasamentului proiectului, a analizării documentaţiei depuse, a localizării amplasamentului în planul de urbanism şi în raport cu poziţia faţă de arii protejate, zone-tampon, zone cu restricţii de construire, Agenţia pentru Protecţia Mediului Neamţ decide:

**Respingerea solicitării acordului de mediu pentru Lucrări de construire: refacere şi reabilitare drum auto forestier Prisecani.**

Motivele care au stat la baza deciziei de respingere sunt următoarele:

1. În conformitate cu prevederile Ordinului nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, art.8 alin.1 „ pentru realizarea etapei de evaluare initiala, titularul proiectului solicita emiterea acordului de mediu la autoritatea judeteana pentru protectia mediului, prin depunerea unei notificari privind intentia de realizare a proiectului, insotita de certificatul de urbanism emis in conditiile legii privind autorizarea executarii lucrarilor de constructii, planurile anexa la acesta si dovada achitarii tarifului aferent acestei etape”;
2. La data depunerii solicitării privind emitere a acordului de mediu pentru proiectul „ **Lucrări de construire: refacere şi reabilitare drum auto forestier Prisecani ”** propus a fi amplasat comuna Grinţieş- extravilan, judeţul Neamţ, s-a constatat faptul că Certificatul de Urbanism nr. 128 din 24.07.2014 emis de Consiliul Judeţean Neamţ nu mai este în termenul de valabilitate respectiv 24 de luni de la data emiterii şi nu a fost efectuată plata sumei de 100 RON reprezentând contravaloarea etapei de Evaluare Iniţială a Solicitării;
3. În vederea continuării procedurii de emitere a acordului de mediu s-a solicitat prin adresa nr. 6715 din 07.09.2016 completarea documentaţiei cu dovada prelungirii valabilităţii Certificatului de Urbanism cât şi a plăţii sumei de 100 RON reprezentând contravaloarea etapei de Evaluare Iniţială a Solicitării cu termen de depunere a informaţiilor solicitate de 1 lună de zile;
4. Dovada prelungirii termenului de valabilitate al Certificatului de Urbanism cât şi plăţii a sumei de 100 RON nu s-a făcut în termenul solicitat;
5. În conformitate cu prevederile Ordonanţei de Urgenţă nr. 195 din 22 decembrie 2005 cu modificările şi completările ulterioare art. 15 alin. 2, lit. b ,, titularii planurilor/programelor/proiectelor/activităţilor au obligaţia de a respecta termenele stabilite de autoritatea competentă pentru protecţia mediului în derularea procedurilor de emitere a actelor de reglementare” ;

Prezenta decizie poate fi contestată în conformitate cu prevederile H.G. nr. 445/2009 *privind evaluarea impactului anumitor proiecte publice şi private asupra mediului* şi ale Legii *contenciosului administrativ* nr. 554/2004, cu modificările şi completările ulterioare.

**Director Executiv,**

**Iulian JUGAN**

**`**

**Şef Serviciu A.A.A. , Întocmit,**

**Monica ISOPESCU Radu Vasile STANCIU**